

**"ЭКСПО-2017 халықаралық мамандандырылған көрмесін ұйымдастырудың және өткізудің 2013 - 2018 жылдарға арналған ұлттық жоспарын бекіту туралы" Қазақстан Республикасы Үкiметiнің 2013 жылғы 15 қаңтардағы № 10 қаулысына өзгерістер мен толықтырулар енгізу туралы**

Қазақстан Республикасы Үкіметінің 2013 жылғы 30 желтоқсандағы № 1428 қаулысы

      Қазақстан Республикасының Үкiметi **ҚАУЛЫ ЕТЕДI**:  
      1. «ЭКСПО-2017 халықаралық мамандандырылған көрмесін ұйымдастырудың және өткізудің 2013 – 2018 жылдарға арналған ұлттық жоспарын бекіту туралы» Қазақстан Республикасы Үкiметiнің 2013 жылғы 15 қаңтардағы № 10 қаулысына мынадай өзгерістер мен толықтырулар енгізілсін:  
      4-тармақ алынып тасталсын;  
      көрсетілген қаулымен бекітілген ЭКСПО-2017 халықаралық мамандандырылған көрмесін ұйымдастырудың және өткізудің 2013 – 2018 жылдарға арналған ұлттық жоспарында:  
      4-бағанда «Қоршағанортамині» деген аббревиатура «ҚОСРМ» деген аббревиатурамен ауыстырылсын;  
      мынадай мазмұндағы реттік нөмірі 10-1, 10-2 және 10-3-жолдармен толықтырылсын:

      «

|  |  |  |  |  |  |
| --- | --- | --- | --- | --- | --- |
| 10-1. | Қазақстан Республикасының Үкіметі мен ХКБ арасындағы ЭКСПО-2017 өткізуге байланысты жеңілдіктер мен артықшылықтар туралы келісімнің жобасын әзірлеу | Келісім жобасы | СІМ (жинақтау), ҚОСРМ, ЭБЖМ, Қаржымині, «Астана ЭКСПО-2017» ҰК» АҚ (келісім бойынша) | 2014 жылғы желтоқсан | талап етілмейді |
| 10-2. | Қазақстан Республикасының Үкіметі мен ХКБ арасындағы ЭКСПО-2017 өткізуге байланысты жеңілдіктер мен артықшылықтар туралы келісімді ратификациялау туралы заң жобасын әзірлеу | заң жобасы | СІМ (жинақтау), ҚОСРМ, ЭБЖМ, Қаржымині, «Астана ЭКСПО-2017» ҰК» АҚ (келісім бойынша) | 2015 жылғы наурыз | талап етілмейді |
| 10-3. | Халықаралық көрмелер туралы конвенцияны (Париж, 1928 жылғы 22 қараша) ратификациялау туралы заң жобасын әзірлеу және оны Қазақстан Республикасының Парламенті Мәжілісінің қарауына енгізу | заң жобасы | СІМ (жинақтау), ЭБЖМ, ҚОСРМ, Қаржымині, «Астана ЭКСПО-2017» ҰК» АҚ (келісім бойынша) | 2014 жылғы ақпан | талап етілмейді |

                                                                   »;

      мынадай мазмұндағы реттік нөмірі 14-1-жолмен толықтырылсын:

      «

|  |  |  |  |  |  |
| --- | --- | --- | --- | --- | --- |
| 14-1. | Қазақстандық делегацияның ХКБ Атқару комитетіне (мамыр, қазан) және ХКБ Бас ассамблеясының 155-156-ші сессияларына (маусым, қараша) қатысуы | Қазақстан Республикасының Үкіметіне ақпарат | Комиссар, «Астана ЭКСПО-2017» ҰК» АҚ (келісім бойынша), ЭБЖМ | 2014 жылғы шілде, желтоқсан | 2014 – 2016 жылдарға арналған республикалық бюджетте көзделген қаражат есебінен және оның шегінде (009 «Халықаралық имидждік көрмелерді ұйымдастыру бойынша қызметтер» бюджеттік бағдарламасы) |

                                                                   »;

      мынадай мазмұндағы реттік нөмірі 24-1-жолмен толықтырылсын:

      «

|  |  |  |  |  |  |
| --- | --- | --- | --- | --- | --- |
| 24-1. | ХКБ Бас ассамблеясының 155-ші сессиясында Тіркеу дерекнамасын бекіту | ХКБ шешімі | Комиссар, «Астана ЭКСПО-2017» ҰК» АҚ (келісім бойынша) | 2014 жылғы маусым | талап етілмейді |

                                                                   »;

      мынадай мазмұндағы реттік нөмірі 35-1 және 35-2-жолдармен толықтырылсын:

      «

|  |  |  |  |  |  |
| --- | --- | --- | --- | --- | --- |
| 35-1. | ЭКСПО-2017 маскоты (символ) нұсқаларын әзірлеу | символдың нұсқалары | «Астана ЭКСПО-2017» ҰК» АҚ (келісім бойынша), МАМ | 2014 жылғы қыркүйек | 2014 – 2016 жылдарға арналған республикалық бюджетте көзделген қаражат есебінен және оның шегінде (009 «Халықаралық имидждік көрмелерді ұйымдастыру бойынша қызметтер» бюджеттік бағдарламасы) |
| 35-2. | Мемлекеттік комиссияда ЭКСПО-2017 маскотын (символ) таңдау бойынша халықтық онлайн дауыс беруі нәтижелерінің тұсаукесері | тұсаукесер | «Астана ЭКСПО-2017» ҰК» АҚ (келісім бойынша), МАМ | 2014 жылғы қараша | талап етілмейді |

                                                                   »;

      реттік нөмірі 38-жолдағы «Орындау мерзімі» деген баған мынадай редакцияда жазылсын:  
      «2014 жылғы желтоқсан»;  
      мынадай мазмұндағы реттік нөмірі 43-1, 43-2, 43-3 және 43-4-жолдармен толықтырылсын:

      «

|  |  |  |  |  |  |
| --- | --- | --- | --- | --- | --- |
| 43-1. | Көрме кешені объектілері құрылыстың техникалық-экономикалық негіздемесін әзірлеу | Мемлекеттік сараптаманың қорытындысы бар техникалық-экономикалық негіздеме | «Астана ЭКСПО-2017» ҰК» АҚ (келісім бойынша), ӨДМ, ҚОСРМ, Астана қаласының әкімдігі | 2014 жылғы наурыз | 2014 – 2016 жылдарға арналған республикалық бюджетте көзделген қаражат есебінен және оның шегінде (009 «Халықаралық имидждік көрмелерді ұйымдастыру бойынша қызметтер» бюджеттік бағдарламасы) |
| 43-2. | Көрме кешені объектілерінің құрылысына жобалау-сметалық құжаттама әзірлеу | жобалау-сметалық құжаттама | «Астана ЭКСПО-2017» ҰК» АҚ (келісім бойынша), ӨДМ, ҚОСРМ, Астана қаласының әкімдігі | 2013 жылғы қараша – 2015 жылғы желтоқсан | 2014 – 2016 жылдарға арналған республикалық бюджетте көзделген қаражат есебінен және оның шегінде (025 «Астана ЭКСПО-2017» ұлттық компаниясы» АҚ-на нысаналы салым» бюджеттік бағдарламасы) |
| 43-3. | ЭКСПО-2017 көрме кешенінің құрылыс-монтаж жұмыстарының кестесін әзірлеу | құрылыс кестесі | «Астана ЭКСПО-2017» ҰК» АҚ (келісім бойынша), ӨДМ, ҚОСРМ, Астана қаласының әкімдігі | 2014 жылғы мамыр | талап етілмейді |
| 43-4. | ЭКСПО-2017 көрме кешенінің құрылыс-монтаж жұмыстарын жүргізу және аяқтау | пайдалануға беру актісі | «Астана ЭКСПО-2017» ҰК» АҚ (келісім бойынша), ӨДМ, ҚОСРМ, Астана қаласының әкімдігі | 2017 жылғы қаңтар | 2014 – 2016 жылдарға арналған республикалық бюджетте көзделген қаражат есебінен және оның шегінде (025 «Астана ЭКСПО-2017» ұлттық компаниясы» АҚ-на нысаналы салым» бюджеттік бағдарламасы) |

                                                                   »;

      мынадай мазмұндағы реттік нөмірі 56-1, 56-2 және 56-3-жолдармен толықтырылсын:

      «

|  |  |  |  |  |  |
| --- | --- | --- | --- | --- | --- |
| 56-1. | ЭКСПО-2017 «Болашақ энергиясы» тақырыбына арналған жыл сайынғы форумды дайындау және өткізу | ЭБЖМ-ге ақпарат | «Астана ЭКСПО-2017» ҰК» АҚ (келісім бойынша), ҚОСРМ, СІМ, Астана қаласының әкімдігі | 2014 жылғы қазан | 2014 – 2016 жылдарға арналған республикалық бюджетте көзделген қаражат есебінен және оның шегінде (009 «Халықаралық имидждік көрмелерді ұйымдастыру бойынша қызметтер» бюджеттік бағдарламасы) |
| 56-2. | Астана қаласында және Қазақстанның өңірлерінде «Болашақ энергиясы» көрме тақырыбына байланысты жастар, бұқаралық және мәдени іс-шаралар өткізу | ЭБЖМ-ге ақпарат | «Астана ЭКСПО-2017» ҰК» АҚ (келісім бойынша), БҒМ, МАМ, облыстардың, Астана және Алматы қалаларының әкімдіктері | 2014 жыл бойы | 2014 – 2016 жылдарға арналған республикалық бюджетте көзделген қаражат есебінен және оның шегінде (009 «Халықаралық имидждік көрмелерді ұйымдастыру бойынша қызметтер» бюджеттік бағдарламасы) |
| 56-3. | Мынадай:  1) ЭКСПО-2017 тақырыбын танымал ету бойынша;  2) жасыл технологияларды пайдалана отырып, пилоттық жобаларды іске асыру бойынша;  3) «Жасыл көпір» әріптестік бағдарламасының жыл сайынғы конференция-көрмесіне қатысу бойынша іс-шараларды өткізу | ҚОСРМ-ге ақпарат | облыстардың, Астана және Алматы қалаларының әкімдіктері, «Самұрық-Қазына» ҰӘҚ» АҚ (келісім бойынша), «ҚазАгро» ҰБХ» АҚ (келісім бойынша), «Парасат» холдингі (келісім бойынша), «Зерде» холдингі (келісім бойынша), «Ұлттық медициналық холдинг» (келісім бойынша), «Назарбаев Университеті» ДБҰ (келісім бойынша), мүдделі мемлекеттік органдар | жыл сайын: 2014 жылғы 10 шілде, 2015 жылғы 10 қаңтар және 10 шілде, 2016 жылғы 10 қаңтар және 10 шілде, 2017 жылғы 10 қаңтар және 10 шілде | талап етілмейді |

                                                                   »;

      мынадай мазмұндағы бөліммен толықтырылсын:

      «

|  |  |  |  |  |  |
| --- | --- | --- | --- | --- | --- |
| Барынша жоғары экономикалық тиімділікке қол жеткізуге бағытталған іс-шаралар | | | | | |
| 79. | Демеушілерді тарту, кемінде 8 | ЭБЖМ-ге ақпарат | «Астана ЭКСПО-2017» ҰК» АҚ (келісім бойынша), СІМ, ИЖТМ, ҚОСРМ | жыл сайын: 2014 жылғы желтоқсан, 2015 жылғы желтоқсан, 2016 жылғы желтоқсан, 2017 жылғы маусым | талап етілмейді |
| 80. | Жаңа технологиялардың көшбасшылары әлемдік брендтерін тарту (халықаралық конференцияларға және көрмелерге қатысу, форумдарды ұйымдастыру және басқа), кемінде 8 | ЭБЖМ-ге ақпарат | «Астана ЭКСПО-2017» ҰК» АҚ (келісім бойынша), СІМ, ИЖТМ, ҚОСРМ | жыл сайын: 2014 жылғы желтоқсан, 2015 жылғы желтоқсан, 2016 жылғы желтоқсан, 2017 жылғы маусым | талап етілмейді |
| 81. | ЭКСПО-2017 өткізуден тікелей және жанама экономикалық нәтижелерді бағалау | ЭБЖМ-ге ақпарат | ИЖТМ, ӨДМ, ККМ, АШМ, ҚОСРМ, СА, БҒМ, Еңбекмині, «Астана ЭКСПО-2017» ҰК» АҚ (келісім бойынша) | жыл сайын, 2015 жылғы 15 мамырдан бастап 2018 жылғы 15 мамырға дейін | талап етілмейді |
| 82. | ЭКСПО-2017 объектілерін көрмеден кейін пайдалану тәсілдерін іске асыру тетігін әзірлеу | Қазақстан Республикасының Үкіметіне ұсыныстар | ҚОСРМ (жинақтау), Қаржымині, ЭБЖМ, МАМ, Астана қаласының әкімдігі, «Астана ЭКСПО-2017» ҰК» АҚ (келісім бойынша), «Назарбаев Университеті» ДБҰ (келісім бойынша) | 2017 жылғы сәуір | талап етілмейді |

                                                                   ».

      көрсетілген Ұлттық жоспарға ескертпеде:  
      «БҒМ – Қазақстан Республикасы Білім және ғылым министрлігі» деген жолдан кейін мынадай мазмұндағы жолмен толықтырылсын:  
      «Еңбекмині – Қазақстан Республикасы Еңбек және халықты әлеуметтік қорғау министрлігі»;  
      «Қоршағанортамині – Қазақстан Республикасы Қоршаған ортаны қорғау министрлігі» деген жол мынадай редакцияда жазылсын:  
      «ҚОСРМ – Қазақстан Республикасы Қоршаған орта және су ресурстары министрлігі»;  
      «БҚА – Қазақстан Республикасы Бәсекелестікті қорғау агенттігі» деген жол мынадай редакцияда жазылсын:  
      «БҚА – Қазақстан Республикасы Бәсекелестікті қорғау агенттігі (Монополияға қарсы агенттік)»;  
      «БҚА – Қазақстан Республикасы Бәсекелестікті қорғау агенттігі» деген жолдан кейін мынадай мазмұндағы жолмен толықтырылсын:  
      «СА – Қазақстан Республикасы Статистика агенттігі».  
      2. Осы қаулы қол қойылған күнiнен бастап қолданысқа енгiзiледi.

*Қазақстан Республикасының*  
*Премьер-Министрi                                     С. Ахметов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК